**Oznam pre rodičov detí a žiakov Základnej školy s materskou školou**

**Základná škola s materskou školou oznamuje zákonným zástupcom, že školský rok 2020/2021 sa začína 2. septembra 2020.**

**Otvorenie nového školského roka v základnej škole bude prebiehať nasledovne:**

Žiaci 2. až 9. ročníka základnej školy prídu do školy v čase od 7.45 h do 8.00 h hlavných vchodom. Do budovy školy vstupujú bez sprievodu zákonných zástupcov. Odchod žiakov zo školy je plánovaný v čase od 8.30 h.

Žiaci 1. ročníka základnej školy prídu do školy v čase od 8.00 h do 8.15 h hlavným vchodom. Do budovy školy vstupujú v sprievode len jedného zákonného zástupcu.

Do budovy školy vstupujú všetci žiaci po vykonaní ranného filtra, s prekrytými hornými dýchacími cestami rúškom, vykonaní dezinfekcie rúk a odovzdaní vyplneného a podpísaného tlačiva „Dotazník a vyhlásenie rodiča na začiatku školského roka“. Zákonný zástupca nájde formulár na stránke základnej školy alebo si ho vyzdvihne v škole u svojho triedneho učiteľa po predchádzajúcom telefonickom dohovore alebo pred budovou školy.

Zákonní zástupcovia žiakov 1. ročníka vstupujú do budovy školy s prekrytými hornými dýchacími cestami rúškom a po vykonaní dezinfekcie rúk.

**Základná škola s materskou školou zároveň upozorňuje, že nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest), ako aj inej infekčnej choroby, nesmie vstúpiť do priestorov školy. Pri výskyte týchto príznakov je potrebné telefonicky kontaktovať všeobecného lekára pre deti a dorast.**

**Ak dieťa materskej školy alebo žiak základnej školy v priebehu dňa vykáže niektorý z príznakov COVID-19, zákonný zástupca si ho bezodkladne vyzdvihne pred hlavným vchodom do budovy školy.**

**Ďalšie informácie poskytnú zákonným zástupcom ich triedni učitelia obvyklým spôsobom.**